text: Sønderjyske tog sejren over ærkerivalerne fra Herning
  03 oktober 2015 kl. 05.47
  De Sønderjyske ishockeyspillere vandt fredag over Blue Fox Herning på udebane.
  Med mødet mellem de to ærkerivaler Sønderjyske og Blue Fox Herning var der fredag aften lagt op til et brag af en kamp, som SønderjyskE vandt 3-2 efter forlænget spilletid og straffeslag.
  I morgen søndag er der returkamp på hjemmebane kl. 15.00 i SE Arena i Vojens.
   
  Selvom sønderjyderne vandt gårsdagens kamp mod Blue Fox Herning, og morgendagens kamp er på hjemmebane, så gør de sønderjyske drenge klogt i ikke at hvile på laurbærerne, - en hård og tæt kamp venter lige om lidt.
  